Rikunarita-ORG/Wikinium huggingface dataset:
# Somalya

| **Ri̱pobi̱lik Mundundung Somalya Jamhuuriyadda Federaalka Soomaaliya (Somali)**
جمهورية الصومال الفيدرالية, *Jumhūriyah as-Sūmāl al-Fīdirāliyah* (La̱ra̱ba) |
| --- |
|

|  |  |
| --- | --- |
|  |  |

 |
|  |
| A̱keangtung | Mogadishu |
| Shi kyai | 637,657 km² |
| Shi á̱niet | 15,893,219 ab. (2020) |

**A̱bwom a̱byin**: "Qolobaa Calankeed"
"علم أي امة"
"Kuzang a̱byin ma̱ng tyiang a̱toot shi nka ji"

A̱byin **Somalya** (Somali: Soomaaliya, lyuut Osmaniya: 𐒈𐒝𐒑𐒛𐒐𐒘𐒕𐒖; La̱ra̱ba: الصومال‎, aṣ-Ṣūmāl; Shong: Somalia /səˈmɑːliə/), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Mundundung Somalya** wu (Somali: Jamhuuriyadda Federaalka Soomaaliya; La̱ra̱ba:
جمهورية الصومال الفيدرالية, *Jumhūriyah as-Sūmāl al-Fīdirāliyah*; Shong: Federal Republic of Somalia) a̱ni, yet a̱byin kya di̱ fam A̱ta̱m Afrika hu. Ka̱ byia̱ a̱gi̱gak ma̱ng bibyin Ityopya di̱ fam jenshyung hu, Ji̱buti di̱ fam a̱za-jenshyung hu, A̱ngam A̱sa̱khwot Aden di̱ fam a̱za hu, A̱gba̱ndang Kyai A̱sa̱khwot Ndiya di̱ fam a̱tyin hu, ma̱ng Kenya di̱ fam a̱tak-jenshyung hu. A̱byin Somalya kya byia̱ lang khwong kyai a̱sa̱khwot ku swak ma̱ng shi a̱swap mi̱ vam-a̱byin Afrika wu gba̱mgbam. Lili a̱byin hu yet si̱ pi̱lato hwa, a̱kpa̱kpai a̱byin ma̱ng bibyin shi a̱za. A̱vwuo ka li gba̱gbai a̱mgba̱m a̱lyia̱ ka, ma̱ng wun monsun di̱n jen jhyang mbeang za ji̱ nwai va nci̱ri̱ng a̱ni. A̱byin Somalya byia̱ á̱niet ba̱ shi tat kpa̱mkpaan ma̱ng miliyon 15, nang si̱ ku swak á̱niet miliyon a̱feang swan a̱keangtung nka ka̱ ka ngyet a̱gba̱ndang a̱keang a̱ swak ma̱ng shi nang á̱ ngyei Mogadishu a̱ni, a̱wot á̱ si̱ wa̱i a̱byin ka nang a̱byin Afrika ka̱ swak di̱ byia̱ nwap ma̱ng taada jhyiung mami a̱byin a̱nyiung a̱ni. Kpa̱mkpaan ma̱ng %85 á̱niet ba̱ swan a̱byin ka yet nwap Somali ja, á̱niet nang di̱n jen gbangbang ba̱ ku swan fam a̱za a̱byin hu hwa. Á̱kum a̱cyuang nnwap na si̱ fam á̱pyia̱ nna di̱ fam a̱tak a̱byin hu. Lilyem a̱gwomna̱ti a̱byin Somalya hwa yet Somali ma̱ng La̱ra̱ba. Á̱niet ma̱ a̱di̱di̱t ma̱ a̱byin ka yet Á̱kpaa̱pyia̱ bya, ma̱ a̱di̱di̱t mba Suni bya.

## Ya̱fang
# Ityopya

| **Ri̱pobi̱lik Di̱mokrasi Mundundung Ityopya Lyulyoot di̱ lilyem a̱byin የኢትዮጵያ ፌዴራላዊ ዴሞክራሲያዊ ሪፐብሊክ, *Ye-Ītyōṗṗyā Fēdēralawī Dēmokirasīyawī Rīpebilīk* (A̱mhara) Rippabliikii Federaalawaa Dimokraatawaa Itiyoophiyaa (Oromo) Jamhuuriyadda Dimuqraadiga Federaalka Itoobiya (Somali) ፌዴራላዊ ዴሞክራሲያዊ ሪፐብሊክ ኢትዮጵያ,Fēdēralawī Dēmokirasīyawī Rīpebilīki Ítiyop'iya* (Ti̱grinya) Itiyoppiya Federaalak Demokraatik Rippeblikih (Afar) |
| --- |
|

|  |  |
| --- | --- |
|  |  |

 |
|  |
| A̱keangtung | Adi̱s-A̱baba |
| Shi kyai | 1,104,300 km² |
| Shi á̱niet | 117,876,227 ab. (2021) |

**A̱bwom a̱byin**: ወደፊት ገስግሺ ፣ ውድ እናት ኢትዮጵያ ("Tat A̱zanson, Ityopya A̱yang Nang Zi̱ Cat A̱ni")

A̱byin **Ityopya** (A̱mhara: ኢትዮጵያ, *ʾĪtyōṗṗyā*; Afar: Itiyoophiyaa; Geez: ኢትዮጵያ; Oromo: Itoophiyaa; Somali: Itoobiya; Ti̱grinya: ኢትዮጵያ; Shong: Ethiopia /iːθiˈoʊpiə/), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Di̱mokrasi Mundundung Ityopya** wu (Shong: Federal Democratic Republic of Ethiopia) a̱ni, yet a̱byin kya nang bibyin ghyáng keang di̱ tityak ka̱ shyia̱ di̱ fam-a̱byin A̱ta̱m Afrika hu a̱ni. Ka̱ byia̱ a̱gi̱gak ma̱ng bibyin Eritrea di̱ fam a̱za hu, Ji̱buti ma̱ng Somalilan di̱ fam a̱za-a̱tyin hu, Somalya di̱ fam a̱tyin hu, Kenya di̱ fam a̱tak hu, Sudan A̱tak di̱ fam jenshyung hu ma̱ng Sudan di̱ fam a̱za-jenshyung hu. Ityopya byia̱ a̱mgba̱m shi kyai a̱byin kilomita a̱ma̱ntaa̱naai 1,100,000 (met a̱ma̱ntaa̱naai 420,000) ma̱ng shi á̱niet ku swak miliyon 117 a̱ni a̱wot ka̱ si̱ yet a̱byin 12 ka̱ lan ma̱ng shi á̱niet mi̱ swanta hu a̱wot ka̱ si̱ yet a̱feang mami Afrika mi̱ shi á̱niet. A̱keangtung a̱byin ka ma̱ng a̱gba̱ndang a̱keang a̱ swak mi̱ shi wu, A̱dis A̱baba, myian kilomita ma̱ a̱di̱di̱t neet di̱ fam Neang A̱byin A̱tyin Afrika hu ku saat a̱byin ka tyia̱ da̱ a̱ka̱gba tektonik Afrika wu ma̱ng a̱si̱ Somali wu a̱ni.

## Ya̱fang

## A̱ka̱fwuop nta
# Ji̱buti

| Ri̱pobi̱lik Ji̱buti* République de Djibouti (Fi̱ransa) جمهورية جيبوتي, *Jumhūrīyah Jībūtī* (La̱ra̱ba) Jamhuuriyadda Jabuuti (Somali) Gabuutih Ummuuno (Afar)** |
| --- |
|

|  |  |
| --- | --- |
|  |  |

 |
|  |
| A̱keangtung | Ji̱buti |
| Shi kyai | 23,200 km² |
| Shi á̱niet | 921,804 ab. (2020) |

**A̱bwom a̱byin**: "Djibouti" ("Ji̱buti")

A̱byin **Ji̱buti** yet a̱byin kya nang á̱ lyen ma̱ng a̱lyoot a̱gwomna̱ti nka nang **Ri̱pobi̱lik Ji̱buti** wu (Fi̱ransa: République de Djibouti; République de Djibouti; La̱ra̱ba: جمهورية جيبوتي, *Jumhūrīyah Jībūtī*; Somali: Jamhuuriyadda Jabuuti; Afar: Gabuutih Ummuuno), yet a̱byin kya ka̱ shyia̱ da̱ A̱ta̱m Afrika ka a̱ni di̱ fam-a̱byin A̱tyin Afrika. Ka̱ byia̱ a̱gi̱gak ma̱ng bibyin Somalya di̱ fam a̱tak hu, Ityopya di̱ fam a̱tak-jenshyung hu, Eritrea di̱ fam a̱za hu, mbeang A̱shong Kyai A̱sa̱khwot wu ma̱ng A̱ngam A̱sa̱khwot Aden wu di̱ fam a̱tyin hu. A̱byin Yamin si̱ shyia̱ a̱ma̱nyi A̱ngam A̱sa̱khwot Aden ka. A̱byin ka byia̱ a̱kuu shi kyai a̱byin a̱ tat kilomita a̱ma̱ntaa̱naai 23,200 (met a̱ma̱ntaa̱naai 8,958).
# Eritrea

| **Si̱tet Eritrea** |
| --- |
|

|  |  |
| --- | --- |
|  |  |

 |
|  |
| A̱keangtung | A̱si̱mara |
| Shi kyai | 117 600 km² |
| Shi á̱niet | 3 600 000 - 6 700 000 ab. |

**A̱bwom a̱byin**: "Ertra, Ertra, Ertra]]"
("Eritrea, Eritrea, Eritrea")

A̱byin **Eritrea** (Shong: /ˌɛrɪˈtreɪə, ˌɛrɪˈtriːə/), á̱ lyen ma̱ng a̱lyoot a̱gwomna̱ti ka nang **Si̱tet Eritrea** ji (Shong: State of Eritrea) a̱ni, yet a̱byin kya di̱ fam-a̱byin A̱tyin Afrika, a̱wot a̱keangtung nka ka (ma̱ng a̱gba̱ndang a̱keang a̱ swak mi̱ shi nka wu) si̱ yet A̱si̱mara. Ka̱ byia̱ a̱gi̱gak ma̱ng Ityopya di̱ fam a̱tak hu, Sudan di̱ fam jenshyung hu, ma̱ng Ji̱buti di̱ fam a̱tak-a̱tyin hu. Nfam a̱byin a̱za-a̱tyin ma̱ng a̱tyin Eritrea byia̱ a̱junjung lang khwong kyai a̱sa̱khwot ku hyia̱k A̱shong Kyai A̱sa̱khwot hu a̱ni. A̱byin ka byia̱ a̱mgba̱m shi kyai a̱byin ku shyia̱ kpa̱mkpaan kilomita a̱ma̱ntaa̱naai 117,600 (met a̱ma̱ntaa̱naai 45,406), si̱ a̱hwa si̱ shyia̱ dundung ma̱ng Sot Bibyin A̱ka̱wa̱tyia̱ A̱sa̱khwot Dahlak ji ma̱ng A̱byin A̱ka̱wa̱tyia̱ A̱sa̱khwot Hanish ma̱ a̱di̱di̱t ka.

## Ya̱fang